מאילו צדדים יכול הiBubble לצלם?
מלמעלה, מלמטה ומכל הצדדים
אנחנו כבר מכירים רחפני-מצלמה שעוקבים אחרי המשתמשים מהאוויר. מדובר בפתרון מצוין לרוכבי אופניים או כל מי שעוסק בספורט אקסטרים ורוצה תיעוד של הביצועים שלו, מבלי להתעסק בצילום עצמו ומבלי לסנג'ר מישהו לצילום. אבל מה לגבי צוללנים? הרי גם הם צוללים כדי ליהנות מהיופי של המעמקים עם ידיים חופשיות ולא כדי להיות עסוקים כל הזמן בהגדרות ובתפעול של המצלמה. iBubble מיועד לעשות בדיוק את זה. מדובר ב'רחפן'-המצלמה האוטונומי הראשון שבנוי לפעול בעומק ולצלם גם את הצלילה וגם את הצולל מלמעלה, מלמטה ומכל הצדדים. ה-iBubble מסוגל לפעול בעומקים של עד 60 מטר, מה שמספיק לרוב הצוללנים והסוללה שלו מספיקה לשעה של פעילות. המצלמה כוללת 2 נורות חזקות בעוצמה של 1000 לומן, כדי לצלם גם בעומקים ללא תאורה וכל השליטה בו נעשית בעזרת צמיד עמיד למים. אגב, אם הסוללה קרובה לסיום, ה-iBubble ייצמד לצוללן, שיוכל להעלות אותו מעל לפני המים.
ה-iBubble יכול לצלם מלמעלה, מלמטה ומכל הצדדים.